Mohamed Morsi

Gwleidydd o'r Aifft oedd Mohamed Morsi (8 Awst 1951 – 17 Mehefin 2019). Roedd yn Arlywydd yr Aifft o 30 Mehefin 2012 hyd 3 Gorffennaf 2013, pan gafodd ei ddisodli gan coup milwrol yn dilyn protestiadau mawr ar y strydoedd yn erbyn ei lywodraeth Islamaidd.'Lluoedd yr Aifft yn disodli Morsi', Golwg360, 4 Gorffennaf 2013. Roedd yn arweinydd Plaid Rhyddid a Chyfiawnder, cangen wleidyddol y Frawdoliaeth Fwslimaidd yn yr Aifft. Morsi oedd yr arlywydd cyntaf i gael ei ethol yn ddemocrataidd yn yr Aifft.

Roedd wedi bod yn y ddalfa ers ei ddisodli. Yn Mehefin 2019 roedd yn y llys yng Nghairo yn ateb cyhuddiadiad o ysbïo. Ymgwympodd a bu farw yn ddiweddarach, mae'n debyg o drawiad ar y galon.

Cyfeiriadau

Categori:Genedigaethau 1951
Categori:Marwolaethau 2019
Categori:Arlywyddion yr Aifft
Categori:Gwleidyddion yr 21ain ganrif o'r Aifft
Categori:Islamiaeth
Categori:Pobl y Gwanwyn Arabaidd